Document ID: 32002R0893

Uredba (ES) št. 893/2002 Evropskega parlamenta in Sveta
z dne 27. maja 2002
o spremembi Uredbe (ES) št. 685/2001 zaradi razdelitve dovoljenj med države članice, prejetih po Sporazumu o vzpostavitvi nekaterih pogojev za cestni prevoz blaga in za pospeševanje kombiniranega prevoza med Evropsko skupnostjo in Romunijo
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 71 Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
po posvetovanju z Odborom regij,
v skladu s postopkom, določenim v členu 251 Pogodbe [3],
ob upoštevanju naslednjega:
(1) S Sklepom Sveta 2002/409/ES [4] je Evropska skupnost z Romunijo sklenila sporazum o vzpostavitvi nekaterih pogojev za prevoz blaga po cesti in spodbujanje kombiniranega prevoza.
(2) Ta sporazum Skupnosti omogoča, da od Romunije prejme dovoljenja za tranzit, kakor je to prav tako dogovorjeno v skoraj enakih sporazumih, sklenjenih z Bolgarijo in Madžarsko.
(3) Razlogi doslednosti narekujejo, da morajo biti pravila, ki urejajo razdeljevanje takšnih dovoljenj, enaka tistim, ki so določena za razdelitev dovoljenj, prejetih po sporazumih z Bolgarijo in Madžarsko.
(4) Uredbo (ES) št. 685/2001 [5] je treba ustrezno spremeniti -
SPREJELA NASLEDNJO UREDBO:
Člen 1
Uredba (ES) št. 685/2001 se spremeni:
1. Naslov se nadomesti:
"Uredba (ES) št. 685/2001 Evropskega parlamenta in Sveta z dne 4. aprila 2001 o razdeljevanju dovoljenj med države članice, prejetih s sporazumi med Evropsko skupnostjo in Republiko Bolgarijo, med Evropsko skupnostjo in Republiko Madžarsko ter med Evropsko skupnostjo in Romunijo o določitvi nekaterih pogojev za cestni prevoz blaga in za pospeševanje kombiniranega prevoza."
2. Člen 1 se nadomesti:
"Člen 1
Ta uredba določa pravila za razdeljevanje dovoljenj med države članice, ki so na razpolago Skupnosti na podlagi člena 6(2) sporazumov med Evropsko skupnostjo in Republiko Bolgarijo, med Evropsko skupnostjo in Republiko Madžarsko ter med Evropsko skupnostjo in Romunijo o določitvi nekaterih pogojev za cestni prevoz blaga in za pospeševanje kombiniranega prevoza (v nadaljnjem besedilu "sporazumi")."
3. Priloga se nadomesti:
"Država članica | Dovoljenja za uporabo v/na: |
Bolgariji | Madžarskem | Romuniji |
Belgija | 103 | 103 | 104 |
Danska | 110 | 110 | 111 |
Nemčija | 134 | 133 | 137 |
Grčija | 11468 | 10974 | 12457 |
Španija | 100 | 100 | 100 |
Francija | 102 | 102 | 102 |
Irska | 100 | 100 | 100 |
Italija | 102 | 102 | 102 |
Luksemburg | 100 | 100 | 100 |
Nizozemska | 150 | 147 | 154 |
Avstrija | 119 | 118 | 120 |
Portugalska | 100 | 100 | 100 |
Finska | 102 | 102 | 102 |
Švedska | 107 | 106 | 107 |
Združeno kraljestvo | 103 | 103 | 104 |
Skupaj | 13000 | 12500 | 14000" |
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. maja 2002

Labels: 8
18
15